pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ประมาณการการขยายตัวทางเศรษฐกิจไทย (GDP) ปี 2562 จะขยายตัวอยู่ที่ร้อยละ 4.0 ลดลงจากปี 2561 ที่คาดว่าจะขยายตัวที่ร้อยละ 4.2
วันศุกร์ที่ 1 กุมภาพันธ์ 2562
ศูนย์วิจัยเศรษฐกิจ ธุรกิจและเศรษฐกิจฐานราก ธนาคารออมสิน ประมาณการการขยายตัวทางเศรษฐกิจไทย (GDP) ปี 2562 จะขยายตัวอยู่ที่ร้อยละ 4.0 ลดลงจากปี 2561 ที่คาดว่าจะขยายตัวที่ร้อยละ 4.2
ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินคาดว่าเศรษฐกิจไทยปี 2562 จะขยายตัวอยู่ที่ร้อยละ 4.0 ลดลงจากปี 2561 ที่คาดว่าจะขยายตัวที่ร้อยละ 4.2 เป็นผลจากการลงทุนและมาตรการช่วยเหลือผู้มีรายได้น้อยเป็นแรงขับเคลื่อนเศรษฐกิจ
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ศูนย์วิจัยเศรษฐกิจ ธุรกิจ และเศรษฐกิจฐานราก ธนาคารออมสินคาดว่าเศรษฐกิจไทยปี 2562 จะขยายตัวอยู่ที่ร้อยละ 4.0 ลดลงจากปี 2561 ที่คาดว่าจะขยายตัวที่ร้อยละ 4.2 เป็นผลจากการลงทุนและมาตรการช่วยเหลือผู้มีรายได้น้อยเป็นแรงขับเคลื่อนเศรษฐกิจ ทั้งนี้การขยายตัวของเศรษฐกิจไทยในปี 2562 มีปัจจัยสนับสนุนจาก (1) เม็ดเงินจากมาตรการช่วยเหลือผู้มีรายได้น้อยเพิ่มเติมผ่านบัตรสวัสดิการแห่งรัฐวงเงิน 38,730 ล้านบาท ที่เริ่มทยอยเข้าสู่ระบบเศรษฐกิจในเดือน ธ.ค. 61 ช่วยกระตุ้นการใช้จ่ายประชาชนฐานราก (2) การลงทุนภาครัฐที่คาดว่าจะเติบโตเพิ่มขึ้นจากการเบิกจ่ายงบลงทุนตามงบประมาณประจําปี 2562 (3) โครงการลงทุน
ในโครงสร้างพื้นฐานในพื้นที่เขตพัฒนาพิเศษภาคตะวันออก (EEC) ที่หลายโครงการมีความคืบหน้าได้รับการอนุมัติการลงทุนแล้วและคาดว่าจะเร่งก่อสร้างในปี 2562 (4) จํานวนนักท่องเที่ยวต่างชาติยังคงขยายตัวได้เนื่องจากประเทศไทยยังเป็นเป้าหมายการพักผ่อนของนักท่องเที่ยวทั่วโลก (5) ราคาน้ํามันดิบมีแนวโน้มลดลงเมื่อเทียบกับปีที่ผ่านมา ส่งผลดีต่อต้นทุนภาคการผลิตและการขนส่งชดเชยต้นทุนทางการเงินที่มีแนวโน้มสูงขึ้น สําหรับปัจจัยเสี่ยงต่อเศรษฐกิจไทยในปี 2562 ได้แก่ (1) การส่งออกสินค้าอาจได้รับผลกระทบจากการชะลอตัวของเศรษฐกิจโลกและเศรษฐกิจของประเทศคู่ค้า (2) การเบิกจ่ายงบลงทุนของภาครัฐอาจต่ํากว่าเป้าหมายที่คาดไว้เนื่องจากเป็นโครงการขนาดใหญ่มีความซับซ้อนด้านกระบวนการ (3) การปรับขึ้นอัตราดอกเบี้ยนโยบายครั้งแรกในรอบ 7 ปี ของธนาคารแห่งประเทศไทย ในระยะแรกจะส่งผลให้คุณภาพสินเชื่อและการบริโภคของประชาชนชะลอตัว (4) การปรับขึ้นอัตราดอกเบี้ยนโยบายของธนาคารกลางสหรัฐอย่างต่อเนื่องและแรงส่งจากมาตรการปรับลดภาษีรายได้เพื่อกระตุ้นเศรษฐกิจจะมีกําลังอ่อนลงส่งผลต่อการขยายตัวทางเศรษฐกิจของสหรัฐ (5) การดําเนินนโยบายทางการเงินที่เข้มงวดของธนาคารกลางประเทศเศรษฐกิจหลักส่งผลให้ตลาดการเงินมีความผันผวนมากยิ่งขึ้นและอาจส่งผลต่อเสถียรภาพทางการเงินของไทย
ด้านเสถียรภาพทางเศรษฐกิจอยู่ในเกณฑ์ดี จากดุลบัญชีเดินสะพัดยังคงเกินดุล ซึ่งเป็นผลจากการเกินดุลการค้าและบริการ อัตราเงินเฟ้อทั่วไปชะลอตัวจากแรงกดดันของราคาน้ํามันที่มีแนวโน้มลดลง ขณะที่อัตราเงินเฟ้อพื้นฐานปรับเพิ่มอย่างช้าๆ ตามการขยายตัวทางเศรษฐกิจ อย่างไรก็ตามยังคงมีแรงกดดันจากการชะลอตัวของเศรษฐกิจโลกและเศรษฐกิจของประเทศคู่ค้า ประกอบกับธนาคารแห่งประเทศไทยลดระดับดําเนินนโยบายการเงินแบบผ่อนคลายลงเล็กน้อย รวมถึงการออกมาตรการ Macro Prudential เพื่อจํากัดความเสี่ยงเฉพาะจุด เช่น (1) มาตรการกํากับในภาคอสังหาริมทรัพย์ (2) มาตรการสินเชื่ออุปโภคบริโภค ทั้งบัตรเครดิตและจํานําทะเบียนรถ (3) การกํากับดูแลสหกรณ์ที่เข้มงวดมากขึ้น เพื่อช่วยลดความเสี่ยงต่อเสถียรภาพระบบการเงิน และเป็นผลดีต่อการขยายตัวของเศรษฐกิจอย่างยั่งยืนในระยะยาว
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานเปิดศูนย์เรียนรู้และแหล่งท่องเที่ยวเชิงเกษตร ณ เรือนจำชั่วคราวเขาระกำ จังหวัดตราด
วันอังคารที่ 12 มีนาคม 2562
พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานเปิดศูนย์เรียนรู้และแหล่งท่องเที่ยวเชิงเกษตร ณ เรือนจําชั่วคราวเขาระกํา จังหวัดตราด
พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานเปิดศูนย์เรียนรู้และแหล่งท่องเที่ยวเชิงเกษตร ณ เรือนจําชั่วคราวเขาระกํา จังหวัดตราด
วันที่ ๕ มีนาคม ๒๕๖๒ เวลา ๑๕.๐๐ น. ณ เรือนจําชั่วคราวเขาระกํา จังหวัดตราด พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานเปิดศูนย์เรียนรู้และแหล่งท่องเที่ยวเชิงเกษตร ร้านกาแฟ Inspire By Princess และทรงเปิดอาคารนิทรรศการการน้อมนําปรัชญาเศรษฐกิจพอเพียง และทรงร่วมกิจกรรมกับผู้ต้องขังที่เข้ารับการอบรมในรุ่นที่ ๙ รวมทั้งให้โอกาสบุคคลต้นแบบในโครงการกําลังใจฯ มาถ่ายทอดประสบการณ์ในการดํารงชีวิตภายนอก โดยมีนายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยผู้บริหารของกระทรวงยุติธรรม และหัวหน้าหน่วยราชการในจังหวัดตราด ร่วมรับเสด็จ
เรือนจําชั่วคราวเขาระกํา เป็นเรือนจําสังกัดเรือนจําจังหวัดตราดและเป็น ๑ ใน ๕ ที่พระเจ้าหลานเธอฯ ทรงน้อมนําปรัชญาเศรษฐกิจพอเพียงมาปรับใช้ โดยในปี ๒๕๕๓ พระเจ้าหลานเธอฯ ได้ประทานเงินทุนส่วนพระองค์ให้สําหรับการดําเนินงานโครงการกําลังใจในการน้อมนําปรัชญาเศรษฐกิจพอเพียงในเรือนจํา เพื่อดําเนินโครงการนําร่องในเรือนจําชั่วคราว ด้วยฐานคิดของพระเจ้าหลานเธอฯ ว่า “เส้นทางเดินเข้าสู่เรือนจําจะไม่เกิด หากผู้ต้องขังมีกระบวนทัศน์ หรือวิธีคิดแห่งความพอเพียง เพราะเชื่อว่าความพอเพียงในชีวิตจะสามารถหยุดยั้งไม่ให้คนกระทําผิดได้ ดังนั้น เมื่อผู้ต้องขังได้กระทําผิดไปแล้ว แม้จะโดยตั้งใจหรือไม่ก็ตาม หากชีวิตในเรือนจําสามารถปรับเปลี่ยนวิธีคิดของผู้ต้องขังรู้คุณค่าในตนเอง สามารถพึ่งพาตนเองได้ ไม่ใช้ชีวิตฟุ้งเฟ้อฟุ่มเฟือย และมีความพร้อมที่จะสามารถอยู่ร่วมกับสังคมได้ ผู้ต้องขังจะไม่หวนกลับมากระทําผิดซ้ําอีก”
ทั้งนี้ เรือนจําชั่วคราวเขาระกําแห่งนี้ ถือเป็นพื้นที่หนึ่งที่มีความโดดเด่นเรื่องการพัฒนาพื้นที่ให้กลายเป็นแหล่งเรียนรู้ในการน้อมนาปรัชญาเศรษฐกิจพอเพียงมาปรับใช้ได้อย่างครบวงจรซึ่งจะสร้างประโยชน์ให้กับชุมชนและสังคม ที่สําคัญยังสร้างการยอมรับและสร้างการมีส่วนร่วมให้สังคมภายนอกเข้ามาสัมผัสบรรยากาศเรือนจําไร้กําแพง ได้สัมผัส พูดคุย และได้รับความรู้จากผู้ต้องขังที่เป็นวิทยากรภายในศูนย์เรียนรู้ฯ อีกด้วย
รัฐบาลไทย-ข่าวทำเนียบรัฐบาล-การวางแผนการเงินครบวงจรพร้อมสินชื่อสวัสดิการด้วยโปรแกรมอัจฉริยะ Robo-Advisor
วันพฤหัสบดีที่ 2 กรกฎาคม 2563
การวางแผนการเงินครบวงจรพร้อมสินชื่อสวัสดิการด้วยโปรแกรมอัจฉริยะ Robo-Advisor
วันที่ 11 กุมภาพันธ์ 2563
เป็นการให้บริการเครื่องมือสําหรับวางแผนการเงินให้แก่พนักงาน อาทิ โปรแกรมอัจฉริยะช่วยคํานวณภาระหนี้สินและแนะนําการใช้จ่ายอัตโนมัติ (แอพลิเคชั่นบัดดี้)
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําคณะ Digital Startup เสนอนวัตกรรมการเงิน (FinTech) ประกอบด้วย “แพลตฟอร์ม รีไฟแนนซ์ ลดภาระหนี้สินให้คนไทย” “การวางแผนการเงินครบวงจร พร้อมสินเชื่อ สวัสดิการ ด้วยโปรแกรมอัจฉริยะ Robo-Advisor” “บริการเชิงรุกสําหรับธุรกิจประกันภัย คมนาคมขนส่ง และคุณภาพชีวิต” “เครื่องมือที่ช่วยให้ภาคธุรกิจ ในสังคมไร้เงินสดเปลี่ยน “ต้นทุน” ให้เป็น “กําไร” โดยอัตโนมัติ” และ “การทํางานของระบบ เพื่ออํานวยความสะดวกในการจัดการภาษีของเจ้าของธุรกิจออนไลน์แบบครบวงจรร่วมกับกรมสรรพากร และธนาคารพาณิชย์” โดยนายกรัฐมนตรีชื่นชมความสามารถของคนไทยรุ่นใหม่ เพราะผลงานเหล่านี้จะช่วยยกระดับคุณภาพชีวิตของประชาชนในด้านการบริการที่เกี่ยวข้องกับการเงินและการลงทุนให้มีประสิทธิภาพมากขึ้น ซึ่งทุกโครงการที่จะประสบความสําเร็จได้นั้น ต้องได้รับความร่วมมือจากประชาชนและยืนยันว่าภาครัฐจะให้การสนับสนุนอยู่เสมอ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 5 พฤษภาคม 2563
วันอังคารที่ 5 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 5 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 5 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่5 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 91.93 ของผู้ป่วยทั้งหมด (กลับบ้าน 7 ราย รวมกลับบ้านสะสม 2,747 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 187 ราย หรือคิดเป็นร้อยละ 6.26 ของผู้ป่วยทั้งหมด ผู้ป่วยรายใหม่ 1 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,988 ราย
จํานวนผู้ป่วยรายใหม่รายงานวันนี้ 1 ราย (ลําดับที่ 2,988) จาก จ.นราธิวาส ซึ่งเป็นผู้ที่อยู่ในระบบเฝ้าระวังและระบบบริการฯ ไม่มีรายงานผู้เสียชีวิต
วันนี้รายงานผู้ป่วยรายใหม่ลดลงเหลือเพียง 1 ราย ซึ่งแสดงให้เห็นว่ามาตรการที่รัฐบาลกําหนดและระบบเฝ้าระวัง ป้องกัน และควบคุมโรคของประเทศไทยมีประสิทธิภาพรวมถึงความร่วมมือของคนไทยทุกคนที่ปฏิบัติตามมาตรการอย่างเคร่งครัด ทั้งการหยุดเชื้ออยู่บ้าน การเว้นระยะห่าง การสวมหน้ากากอนามัย/หน้ากากผ้า การล้างมือบ่อยๆ แต่อย่างไรก็ตามจํานวนผู้ป่วยรายใหม่ที่รายงานอาจเพิ่มขึ้นได้ในวันอื่น จึงขอความร่วมมือประชาชนช่วยกันรักษาระดับการเพิ่มจํานวนของผู้ป่วยรายใหม่ให้คงอยู่ในระดับนี้หรือน้อยลงจนอยู่ในระดับ 0 อย่างแท้จริง ด้วยการปฏิบัติตามมาตรการอย่างเคร่งครัดต่อไปอีกระยะ ถึงแม้ว่ารัฐบาลจะมีการผ่อนปรนมาตรการ อาทิ การเปิดสวนสาธารณะ สถานที่ออกกําลังกายกลางแจ้ง การอนุญาตให้เปิดกิจการบางชนิด สถานพยาบาล แต่ขอให้อย่าประมาท เนื่องจากยังมีความเสี่ยงในการแพร่ระบาดของเชื้อได้อยู่
กระทรวงสาธารณสุข ได้ร่วมกับ กระทรวงดิจิทัลเพื่อเศรษฐกิจและสังคม สํานักงานกองทุนสนับสนุนการส่งเสริมสุขภาพ (สสส.) และศูนย์ Fake News จัดทําแบบสอบถามออนไลน์ เรื่องการจัดการกับข่าวสารและข้อมูลที่เกี่ยวข้องจากสื่อออนไลน์ในช่วงสถานการณ์การแพร่ระบาดของโรคโควิด 19 เพื่อนําเอาผลสํารวจไปปรับปรุงและพัฒนาแนวทางแก้ไขนโยบายเพื่อแก้ปัญหา โดยขอความร่วมมือประชาชน เข้าไปทําแบบสอบถามได้ที่https://forms.gle/Y9zhyoJnctq5Ev4j6 หรือแสกนได้จาก QR Code
******************************
5 พฤษภาคม2563
รัฐบาลไทย-ข่าวทำเนียบรัฐบาล-มาแล้ว สวัสดิการแห่งรัฐ ปี 2560
วันพฤหัสบดีที่ 31 สิงหาคม 2560
มาแล้ว สวัสดิการแห่งรัฐ ปี 2560
เพื่อบรรเทาความเดือดร้อนจากภาระค่าครองชีพของพี่น้องประชาชน
มาแล้ว สวัสดิการแห่งรัฐ ปี 2560 หลังจากนําร่องลองเชิงกันมาก่อนในปี 2559 ปีนี้รัฐบาลมีความพร้อมมากขึ้น ในการเก็บ สํารวจ และคัดกรองข้อมูลของผู้มีรายได้น้อยทั่วประเทศ จนในที่สุด รัฐบาลได้จัดทํารายละเอียดของสิทธิประโยชน์ต่าง ๆ ที่จะอุดหนุนช่วยเหลือ เพื่อบรรเทาความเดือดร้อนจากภาระค่าครองชีพของพี่น้องประชาชน โดยเริ่มเบื้องต้นจากปัจจัยพื้นฐานกันก่อน ได้แก่ 1. ค่าเดินทาง ที่ให้วงเงินไว้ 3 ประเภท 1.1.ขสมก.และรถไฟฟ้า 1.2.บขส. 1.3.รถไฟ ประเภทละ 500 บาทต่อเดือน และ 2.ค่าครองชีพ ที่แบ่งออกเป็น 2.1.เดือนละ 300 บาท สําหรับผู้มีรายได้น้อยกว่า 30,000 บาทต่อปี และ 2.2.เดือนละ 200 บาท สําหรับผู้ที่มีรายได้มากกว่า 30,000 แต่ไม่เกิน 100,000 บาทต่อปี
ทั้งหมดนี้ จะจ่ายให้แก่ผู้มีรายได้น้อยเป็นรายเดือน ผ่านบัตรสวัสดิการแห่งรัฐ ซึ่งเป็นบัตรอิเล็กทรอนิกส์ฝังชิพ ที่จะเริ่มแจกให้แก่ผู้มีรายได้น้อยในวันที่ 21 ก.ย.60 ใครลงทะเบียนไว้ที่ไหน ก็รับบัตรได้ที่นั่น และจะเริ่มใช้งานได้ในวันที่ 1 ต.ค. 60 ซึ่งเป็นวันที่ระบบตั๋วร่วมใยแมงมุมเริ่มเชื่อมโครงข่ายรถเมล์ ขสมก. คาดว่าจะเชื่อมได้ครบถ้วนประมาณต้นปี 2561 จากนั้นจะขยับไปเชื่อมกับระบบรถไฟฟ้า บขส. รถไฟ ตลอดจนทางพิเศษ และเรือ ส่วนค่าครองชีพนั้นเบื้องต้นใช้ได้กับร้านธงฟ้าประชารัฐ ซึ่งมีกระจายอยู่ทั่วประเทศ ส่วนร้านค้าอื่นๆ นั้น จะมีสติ๊กเกอร์ติดบอกให้เป็นจุดสังเกต จํานวนเงินเท่านี้ อาจดูไม่มากมาย หลายคนเกรงว่าไม่พอต่อการจับจ่าย แต่ก็น่าจะพอช่วยแบ่งเบาภาระ บรรเทาค่าใช้จ่ายของประชาชนผู้มีความเป็นอยู่อย่างแร้นแค้นได้ ซึ่งเป็นวัตถุประสงค์ที่แท้จริงของรัฐบาล ที่ไม่ได้ต้องการจะเลี้ยงดูอุ้มชู วันหนึ่งทุกคนต้องยืนด้วยตัวเองได้ ดังนั้น ในระยะถัดไป
รัฐบาลก็มีแผนที่จะพัฒนาศักยภาพ เสริมทักษะความสามารถในการประกอบอาชีพ สร้างรายได้ ให้แก่พี่น้องประชาชนกลุ่มนี้ เพราะสิ่งที่รัฐบาล ต้องการยื่นให้แก่พี่น้องประชาชนจริง ๆ คือ เบ็ด แต่ในขณะที่รัฐกําลังขุดบ่อปลาให้นั้น ประชาชนก็ต้องกินต้องใช้ สวัสดิการที่จัดสรรอุดหนุนให้ในวันนี้ จึงเปรียบเสมือนปลา ที่ต้องให้เพื่อผ่านความหิวในวันนี้ไปให้ได้ก่อน และหวังว่า อนาคตข้างหน้า ทุกคนจะแข็งแรง ยืนหยัดได้ด้วยตนเองอย่างมั่นคง พร้อมที่จะก้าวเดินไปข้างหน้าด้วยกัน
ภาพ/ข่าว : กลุ่มสื่อสารเชิงกลยุทธ์ สํานักโฆษก
รัฐบาลไทย-ข่าวทำเนียบรัฐบาล-นายกฯ ปลื้ม OTOP ยอดขายปี 62 แตะ 2 แสนล้านบาท
วันจันทร์ที่ 17 สิงหาคม 2563
นายกฯ ปลื้ม OTOP ยอดขายปี 62 แตะ 2 แสนล้านบาท
--
#ไทยคู่ฟ้า น.ส. รัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการเดินหน้าโครงการ “หนึ่งตําบล หนึ่งผลิตภัณฑ์ (OTOP)” ซึ่งนายกฯ พอใจผลสําเร็จของงานที่มีความก้าวหน้าอย่างต่อเนื่อง ครอบคลุมตั้งแต่การยกระดับกระบวนการผลิต การสร้างมูลค่าเพิ่มแก่ผลิตภัณฑ์ การเพิ่มช่องทางการตลาดในระดับท้องถิ่น/ประเทศ/ต่างประเทศ เชื่อมโยงกับการท่องเที่ยว การสร้างความเข้มแข็งของชุมชนและเครือข่ายความร่วมมือต่าง ๆ จนทําให้มีผู้ขึ้นทะเบียน OTOP เพิ่มขึ้นอย่างมาก โดยตัวเลขเดือน ก.ค. 2563 มีจํานวนกว่า 89,000 ราย มีผลิตภัณฑ์ราว 190,000 ผลิตภัณฑ์ ทําให้ในช่วงปี 2561-2562 มียอดขายเฉลี่ยปีละกว่า 2 แสนล้านบาท
นอกจากนี้ นายกฯ ยังเน้นถึงปัจจัยสําคัญที่ช่วยขยายผลความสําเร็จของโครงการฯ อาทิ การทํา OTOP Big Data หรือการพัฒนาระบบข้อมูลขนาดใหญ่ ให้ถูกต้อง เป็นปัจจุบัน เพื่อวางแผนการตลาดและการผลิต ทําให้บริหารจัดการได้อย่างมีประสิทธิภาพ /การพัฒนาสร้างแบรนด์ OTOP ให้มีความโดดเด่นและเป็นอัตลักษณ์ของชุมชน เป็นแบรนด์ท้องถิ่นอย่างแท้จริง เกิดการสร้างงานและการกระจายรายได้ในชุมชน และการพัฒนาการตลาดออนไลน์ทั้ง Website และ Facebook ให้ทันสมัยตลอดเวลา
รัฐบาลไทย-ข่าวทำเนียบรัฐบาล-รอง นรม. วิษณุฯ มอบประกาศนียบัตรฯ โครงการพัฒนาภาวะความเป็นผู้นำ ศาสนา ยุคใหม่ หลักสูตรที่ 1 รุ่นที่ 2 ประจำปี 2561
วันจันทร์ที่ 23 เมษายน 2561
รอง นรม. วิษณุฯ มอบประกาศนียบัตรฯ โครงการพัฒนาภาวะความเป็นผู้นํา ศาสนา ยุคใหม่ หลักสูตรที่ 1 รุ่นที่ 2 ประจําปี 2561
รอง นรม. วิษณุฯ มอบประกาศนียบัตรฯ โครงการพัฒนาภาวะความเป็นผู้นํา ศาสนา ยุคใหม่ หลักสูตรที่ 1 รุ่นที่ 2 ประจําปี 2561
วันนี้ (23 เมษายน 2561) เวลา 09.30 น. ณ ตึกสันติไมตรี (หลังใน) ทําเนียบรัฐบาล นายประสาน ศรีเจริญ ผู้แทนจุฬาราชมนตรี และผู้อํานวยการสํานักจุฬาราชมนตรี พร้อมนายคัมภีร์ ดิษฐากรณ์ ผู้อํานวยการสถาบันพัฒนาผู้นําศาสนาอิสลาม นําคณะนักศึกษาหลักสูตร “พัฒนาภาวะความเป็นผู้นํา ศาสนายุคใหม่” หลักสูตรที่ 1 รุ่นที่ 2 ประจําปี 2561 จํานวน 58 คน เข้าเยี่ยมคารวะ นายวิษณุ เครืองาม รองนายกรัฐมนตรี (นายกรัฐมนตรี มอบหมาย) เพื่อมอบประกาศนียบัตรแก่ผู้ผ่านการอบรมโครงการดังกล่าว ซึ่งจัดขึ้นระหว่างวันที่ 13 - 22 เมษายน 2561 ทั้งนี้ เพื่อให้ผู้ผ่านการอบรมฯ เป็นผู้นําที่มีความรู้ความเข้าใจในสิทธิและหน้าที่ของการอยู่ร่วมกันในสังคมพหุวัฒนธรรมได้อย่างมีประสิทธิภาพ และนําพาประเทศชาติไปสู่ความก้าวหน้าอย่างมั่นคง มั่งคั่ง และยั่งยืน พร้อมทั้งน้อมนําพระราชปณิธานของในหลวง รัชกาลที่ 9 ไปปรับใช้ในการดําเนินชีวิตตามเจตนารมณ์ นายกรัฐมนตรีให้ได้ผลอย่างเป็นรูปธรรม
โอกาสนี้ รองนายกรัฐมนตรี ได้มอบประกาศนียบัตรแก่คณะนักศึกษาที่ผ่านการอบรมฯ พร้อมกล่าวให้โอวาทว่า ขอให้ผู้ผ่านการอบรมฯ ได้นําแนวทางและองค์ความรู้ด้านการบริหารจัดการองค์กรไปต่อยอดให้เป็นผู้นํายุคใหม่ที่มีความเข้มแข็งและมีประสิทธิภาพอย่างเต็มกําลังความสามารถ เพื่อร่วมกันขับเคลื่อนองค์กรและชุมชนให้มีศักยภาพสอดคล้องกับคําสั่ง คสช. ที่ 49/2559 เรื่อง มาตรการอุปถัมภ์และคุ้มครองศาสนา ต่าง ๆ ในประเทศไทย อันเป็นการเสริมสร้างความเข้าใจอันดีและความร่วมมือระหว่างศาสนา ตลอดจนร่วมกันสร้างสรรค์สังคมและประเทศชาติให้เกิดความมั่นคง มั่งคั่งและยั่งยืน โดยเฉพาะอย่างยิ่งเป็นการส่งเสริมให้บุคคลสามารถดําเนินชีวิตได้อย่างปกติสุขท่ามกลางสภาวะเศรษฐกิจและสังคมในปัจจุบัน อีกทั้งยังเป็นการเสริมสร้างทักษะและร่วมกันขับเคลื่อนองค์กรไปสู่เป้าหมายได้อย่างมีประสิทธิภาพสําเร็จลุล่วงตามวัตถุประสงค์ต่อไป
..............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.พัฒนาศักยภาพผู้ตรวจประเมินคุณธรรมและความโปร่งใส หน่วยงานในสังกัด
วันจันทร์ที่ 27 พฤศจิกายน 2560
สธ.พัฒนาศักยภาพผู้ตรวจประเมินคุณธรรมและความโปร่งใส หน่วยงานในสังกัด
กระทรวงสาธารณสุข เร่งพัฒนาผู้ตรวจประเมินคุณธรรมและความโปร่งใส ป้องกัน ปราบปรามการทุจริตและประพฤติมิชอบ หน่วยงานในสังกัด
กระทรวงสาธารณสุข เร่งพัฒนาผู้ตรวจประเมินคุณธรรมและความโปร่งใส ป้องกัน ปราบปรามการทุจริตและประพฤติมิชอบ หน่วยงานในสังกัด
วันนี้ 27 พฤศจิกายน 2560 ที่โรงแรมบางกอก พาเลซ กรุงเทพมหานคร แพทย์หญิงพรรณพิมล วิปุลากร รองปลัดกระทรวงสาธารณสุขให้สัมภาษณ์ภายหลังเป็นประธานเปิดโครงการอบรมพัฒนาศักยภาพผู้ตรวจประเมินคุณธรรมและความโปร่งใสในการดําเนินงานของหน่วยงานระดับเขตสุขภาพ ประจําปีงบประมาณ พ.ศ. 2561 ว่า รัฐบาล มีนโยบายให้ทุกหน่วยงานมีระบบบริหารจัดการที่โปร่งใส ตรวจสอบได้ และมีประสิทธิภาพ โดยรัฐมนตรีว่าการกระทรวงสาธารณสุข ได้ให้ความสําคัญในการเพิ่มประสิทธิภาพการบริหารจัดการของหน่วยงานทุกระดับ ให้มีค่านิยมร่วมคือ ซื่อสัตย์ สามัคคี มีความรับผิดชอบ ตรวจสอบได้ โปร่งใส กล้าหาญทําในสิ่งที่ถูกต้อง และบุคลากรสาธารณสุขร่วมสร้างวัฒนธรรมองค์กร ตามค่านิยมกระทรวงสาธารณสุข MOPH (เป็นนายตนเอง เร่งสร้างสิ่งใหม่ ใส่ใจประชาชน ถ่อมตนอ่อนน้อม)
แพทย์หญิงพรรณพิมล กล่าวต่อว่า ศูนย์ปฏิบัติการต่อต้านการทุจริตกระทรวงสาธารณสุขได้เร่งสร้างวัฒนธรรมสุจริตให้มีความเข้มแข็งและยั่งยืน โดยใช้การประเมินคุณธรรม และความโปร่งใสในการดําเนินงานของหน่วยงานภาครัฐเป็นเครื่องมือในการประเมินผลการป้องกันการทุจริต และยกระดับคุณธรรมและความโปร่งใสในการดําเนินงานของทุกหน่วยงานของสํานักงานปลัดกระทรวงสาธารณสุขทั้งส่วนกลางและภูมิภาคให้สูงขึ้น ผลการประเมิน ฯ จะช่วยยกระดับค่าดัชนีการรับรู้การทุจริต (Corruption Perception Index : CPI) ของประเทศไทย เป็นไปตามวิสัยทัศน์ของแผนแม่บทการป้องกัน ปราบปรามการทุจริตและประพฤติมิชอบ กระทรวงสาธารณสุข ระยะ 5 ปี (พ.ศ. 2560-2564) “กระทรวงสาธารณสุข ใสสะอาด ร่วมต้านทุจริต” นอกจากนี้ ได้กําหนดมาตรการ 3 ป. 1 ค. ในการป้องกันและปราบปรามการทุจริต อันได้แก่ ปลูกและปลุกจิตสํานึก ป้องกัน ปราบปราม และเครือข่าย มุ่งเน้นการป้องกันการทุจริตให้เข้มแข็งและมีประสิทธิภาพ (ด้านสาธารณสุข) เพื่อให้เกิดการขับเคลื่อนระบบบริหารจัดการภาครัฐที่เป็นเลิศอย่างเป็นรูปธรรม
สําหรับในปีนี้ กระทรวงสาธารณสุขได้รับรางวัลหน่วยงานภาครัฐที่มีผลคะแนนการประเมินคุณธรรมและความโปร่งใสในการดําเนินงานหน่วยงานภาครัฐ (Integrity and Transparency Assessment: ITA) ประจําปีงบประมาณ พ.ศ. ๒๕๖๐ จากสํานักงาน ป.ป.ช เป็นอันดับที่ 1ของประเทศ หน่วยงานภาครัฐระดับกรม
******************* 27 พฤศจิกายน 2560
รัฐบาลไทย-ข่าวทำเนียบรัฐบาล-รองปลัด ก.ดิจิทัลฯ เปิดสัมมนา “โครงการเพิ่มประสิทธิภาพการตรวจสอบข้อมูลจราจรทางคอมพิวเตอร์”
วันอังคารที่ 21 กุมภาพันธ์ 2560
รองปลัด ก.ดิจิทัลฯ เปิดสัมมนา “โครงการเพิ่มประสิทธิภาพการตรวจสอบข้อมูลจราจรทางคอมพิวเตอร์”
รองปลัด ก.ดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนาเชิงวิชาการ “โครงการเพิ่มประสิทธิภาพการตรวจสอบข้อมูลจราจรทางคอมพิวเตอร์” โดยกองป้องกันและปราบปรามการกระทําความผิดทางเทคโนโลยีสารสนเทศ สํานักงานปลัดกระทรวงดิจิทัลฯ ร่วมกับ บริษัท กสท โทรคมนาคม จํากัด (มหาชน) จัดการสัมมนาฯ ดังกล่าวขึ้นเพื่อมุ่งเน้นการพัฒนาศักยภาพของบุคลากรที่เกี่ยวข้องให้มีความรู้ความเข้าใจในด้านภัยคุกคามทางเทคโนโลยีสารสนเทศ และพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ.2550 เพิ่มมากยิ่งขึ้น ซึ่งสอดคล้องกับพันธกิจของกระทรวงดิจิทัลฯ ที่มุ่งเน้นส่งเสริม สนับสนุนสังคมดิจิทัล เพื่อพัฒนาประชาชนให้มีความรู้ความสามารถในการประยุกต์ใช้และมูลค่าเพิ่มด้วยเทคโนโลยีดิจิทัล ตลอดจนการส่งเสริม สนับสนุนการพัฒนาเศรษฐกิจและสังคมดิจิทัล ด้วยการบูรณาการการใช้เทคโนโลยีดิจิทัล และข้อมูลสถิติในทุกภาคส่วน เพื่อการพัฒนาประเทศอย่างทั่วถึงและมีประสิทธิภาพ มีคุณธรรม จริยธรรม ถูกต้อง เหมาะสม โดยมีข้าราชการ หน่วยงานสถานศึกษา หน่วยงานภาครัฐ รัฐวิสาหกิจ และประชาชน เข้าร่วมการสัมมนาฯ รวมทั้งสิ้นกว่า 100 คน ณ โรงแรมเซ็นทราบายเซ็นทารา ศูนย์ราชการและคอนเวนชั่นเซ็นเตอร์ ถนนแจ้งวัฒนะ เขตหลักสี่ กรุงเทพฯ เมื่อวันที่ 21 กุมภาพันธ์ 2560
***********************
รัฐบาลไทย-ข่าวทำเนียบรัฐบาล-ประกาศและคำสั่ง
วันอาทิตย์ที่ 29 มีนาคม 2563
ประกาศและคําสั่ง
ประกาศและคําสั่ง
คําสั่ง
ประกาศ
ประเภท ตอนพิเศษ ง
คําสั่งนายกรัฐมนตรี ที่ ๖/๒๕๖๓ เรื่อง การจัดโครงสร้างของศูนย์บริหารสถานการณ์โควิด - ๑๙
คําสั่งนายกรัฐมนตรี ที่ ๕/๒๕๖๓ เรื่อง การจัดตั้งหน่วยงานพิเศษเพื่อปฏิบัติหน้าที่ตามพระราชกําหนดการบริหารราชการในสถานการณ์ฉุกเฉิน
คําสั่งนายกรัฐมนตรี ที่ ๔/๒๕๖๓ เรื่อง แต่งตั้งผู้กํากับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉิน
คําสั่งรัฐมนตรีว่าการกระทรวงมหาดไทย ที่ ๑/๒๕๖๓ เรื่อง การกําหนดเงื่อนไขในการอนุญาตให้คนต่างด้าวบางจําพวกเข้ามาในราชอาณาจักรเป็นการชั่วคราว
คําสั่งสํานักนายกรัฐมนตรีที่ ๗๖/๒๕๖๓ เรื่อง จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
คําสั่งสํานักนายกรัฐมนตรีที่ ๗๔/๒๕๖๓ เรื่อง การจัดโครงสร้างศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (COVID-19) และแต่งตั้งเจ้าหน้าที่ปฏิบัติงานประจําศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (COVID-19)
คําสั่งสํานักนายกรัฐมนตรีที่ ๗๒/๒๕๖๓ เรื่อง จัดตั้งศูนย์ข้อมูลมาตรการแกไขปัญหาจากโรคติดเชื้อไวรัสโคโรนา 2019 (COVID-19)
​
​
​
ข้อกําหนด ออกตามความในมาตรา ๙ แห่งราชกําหนดการบริหารราชการในสถานการณ์ฉุกเฉิน พ.ศ. ๒๕๔๘
ประกาศ เรื่อง การกําหนดอํานาจหน้าที่ของรัฐมนตรีตามกฎหมายเป็นอํานาจหน้าที่ของนายกรัฐมนตรี​
ประกาศสถานการณ์ฉุกเฉิน ในทุกเขตท้องที่ทั่วราชอาณาจักร
แถลงการณ์สํานักนายกรัฐมนตรี เรื่อง การประกาศสถานการณ์ฉุกเฉินตามพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘
หนังสือเรียนผู้ว่าราชการทุกจังหวัด เรื่อง การดําเนินการจัดกิจกรรมเพื่อส่งเสริมการท่องเที่ยวและกระตุ้นเศรษฐกิจ ในระดับจังหวัด
ประกาศกระทรวงสาธารณสุข เรื่อง เครื่องแบบ เครื่องหมาย และบัตรประจําตัวของเจ้าพนักงานควบคุมโรคติดต่อ เพื่อแสดงตัวขณะปฏิบัติหน้าที่ในกรณีมีเหตุจําเป็นเร่งด่วนหรือมีกรณีฉุกเฉิน พ.ศ. ๒๕๖๓
หนังสือเรียนผู้ว่าราชการทุกจังหวัด เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ ๓) และ (ฉบับที่ ๔) พ.ศ. ๒๕๖๓
ประกาศกระทรวงสาธารณสุข เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ ๓) พ.ศ. ๒๕๖๓
ประกาศกระทรวงสาธารณสุข เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ 4) พ.ศ. ๒๕๖๓
ประกาศกระทรวงสาธารณสุข เรื่อง ยกเลิกประกาศกระทรวงสาธารณสุข เรื่อง ผลิตภัณฑ์ที่มีแอลกอฮอล์เป็นส่วนประกอบ เพื่อสุขอนามัยสําหรับมือ พ.ศ. ๒๕๖๒
ประกาศกระทรวงสาธารณสุข เรื่อง ท้องที่นอกราชอาณาจักรที่เป็นเขตติดโรคติดต่ออันตราย กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) พ.ศ. ๒๕๖๓
ประกาศกระทรวงสาธารณสุข เรื่อง ชื่อและอาการสําคัญของโรคติดต่ออันตราย (ฉบับที่ ๓) พ.ศ. ๒๕๖๓
ประกาศกระทรวงสาธารณสุข เรื่อง ด่านควบคุมโรคติดต่อระหว่างประเทศ พ.ศ. ๒๕๖๒
รัฐบาลไทย-ข่าวทำเนียบรัฐบาล-รมว.คลังร่วมการประชุมประจำปี Asian Infrastructure Investment Bank ครั้งที่ 3
วันศุกร์ที่ 22 มิถุนายน 2561
รมว.คลังร่วมการประชุมประจําปี Asian Infrastructure Investment Bank ครั้งที่ 3
รมว.คลังร่วมการประชุมประจําปีสภาผู้ว่าการธนาคารเพื่อการลงทุนในโครงสร้างพื้นฐานเอเชีย (Asian Infrastructure Investment Bank: AIIB) ครั้งที่ 3 และการประชุมอื่นๆ ที่เกี่ยวข้อง ระหว่างวันที่ 25-26 มิถุนายน 2561 ณ เมืองมุมไบ สาธารณรัฐอินเดีย
รมว.คลังร่วมการประชุมประจําปีสภาผู้ว่าการธนาคารเพื่อการลงทุนในโครงสร้างพื้นฐานเอเชีย (Asian Infrastructure Investment Bank: AIIB) ครั้งที่ 3 และการประชุมอื่นๆ ที่เกี่ยวข้อง ระหว่างวันที่ 25-26 มิถุนายน 2561 ณ เมืองมุมไบ สาธารณรัฐอินเดีย
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลังเปิดเผยว่า รัฐมนตรีว่าการกระทรวงการคลังมีกําหนดเข้าร่วมการประชุมประจําปีสภาผู้ว่าการธนาคารเพื่อการลงทุนในโครงสร้างพื้นฐานเอเชีย (Asian Infrastructure Investment Bank: AIIB) ครั้งที่ 3 และการประชุมอื่นๆ ที่เกี่ยวข้อง ระหว่างวันที่ 25-26 มิถุนายน 2561 ณ เมืองมุมไบ สาธารณรัฐอินเดีย
การประชุมดังกล่าวจัดขึ้นภายใต้หัวข้อ “นวัตกรรมและความร่วมมือเพื่อการระดมทุนสําหรับโครงสร้างพื้นฐาน” (Mobilizing Finance for Infrastructure: Innovation and Collaboration) เพื่อหารือความคืบหน้าการดําเนินงานและทิศทางในระยะต่อไปของ AIIB การแสวงหาแนวทางในการระดมทุนในรูปแบบต่างๆ เพื่อรองรับความต้องการเงินลงทุนโครงสร้างพื้นฐานสําหรับประเทศสมาชิก รวมถึงการเสริมสร้างความเชื่อมโยงทางการค้าและเศรษฐกิจภายในและภายนอกทวีปเอเชีย
ทั้งนี้ กระทรวงการคลังจะแถลงข่าวผลการประชุมประจําปีสภาผู้ว่าการ AIIB ครั้งที่ 3 และการประชุมอื่นๆ ที่เกี่ยวข้องให้ทราบต่อไป
สํานักนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3376, 3681